১৯৪৩ সালের ডিসেম্বর মাসে জার্ভিস রীড অপ্স (বি)-কে নতুন পুনর্বিন্যাসকারী কর্ণেল নোয়েল ওয়াইল্ডের দ্বারা প্রতিস্থাপিত হন। ওয়াইল্ডের প্রতিনিধি হিসেবে জার্ভিস-রীডকে অপারেশনস বিভাগের প্রধান নিযুক্ত করা হয়। মিত্রবাহিনীর ফ্রান্স আক্রমণের পর তিনি মিত্র অভিযানমূলক বাহিনীর সর্বোচ্চ সদরদপ্তরে কর্মচারীবৃন্দের ডেপুটি সহকারী প্রধান হন। ১৯৪৫ সালে তিনি অর্ডার অব দ্য ব্রিটিশ এম্পায়ার (ওবিই)-এর একজন কর্মকর্তা নিযুক্ত হন; নথিতে তার ফ্রান্সে এবং অপ্স (বি) এর সাথে কাজের প্রমাণ পাওয়া যায়। তিনি ১৯৬৩ সালে ব্রিগেডিয়ার পদে থাকাকালীন সেনাবাহিনী থেকে অবসর নেন।

দ্বিতীয় বিশ্বযুদ্ধের সময় এই স্থান ছিল একটি আমেরিকান বিমান ঘাঁটি। যার কিছু নিদর্শণ এখনও কল্যাণী স্টেশন সংলগ্ন অঞ্চলে ও কল্যাণী ঘোষপাড়া অঞ্চলে দেখতে পাওয়া যায়। এই সময়ে এর নাম ছিল রুজভেল্ট নগর। ১৯৫০ এর দশকের শুরুতে পশ্চিমবঙ্গের তৎকালীন মুখ্যমন্ত্রী বিধানচন্দ্র রায়ের উদ্যোগে কল্যাণীকে একটি আদর্শ পরিকল্পিত শহর হিসেবে গড়ে তোলার কাজ শুরু হয়। ১৯৫২ সালে ভারতীয় জাতীয় কংগ্রেসের অধিবেশনও এই শহরে অনুষ্ঠিত হয়। এই ঐতিহাসিক অধিবেশনের স্মৃতিস্বরূপ কল্যানীর একটি রাস্তার নাম 'কংগ্রেস রোড' নামে চিহ্নিত।

শেখর কাপুর পরিচালিত, ১৯৯৮ সালে মুক্তিপ্রাপ্ত চলচ্চিত্র এলিজাবেথ-এ অভিনয় করে কেট ব্লানচেট আন্তর্জাতিক অঙ্গনে আলোচনায় আসেন। সেখানে তিনি ইংল্যান্ডের রাণী প্রথম এলিজাবেথের চরিত্রে অভিনয় করেছিলেন। সেই সাথে পিটার জ্যাকসন পরিচালিত দ্য লর্ড অব দ্য রিংস চলচ্চিত্র ত্রয়ীতে এলফের রাণী গ্যালাড্রিয়েল, ইন্ডিয়ানা জোন্স এন্ড দ্য কিংডম অফ ক্রিস্টাল স্কাল চলচ্চিত্রে কর্নেল-ডাক্তার ইরিনা স্পালকো, এবং মার্টিন স্কোরসেজির পরিচালিত দি অ্যাভিয়েটর-এর ক্যাথরিন হেপবার্ন-এর ভূমিকায় অভিনয় করার জন্যও বিশেষভাবে পরিচিত। দি অ্যাভিয়েটর-এ তাঁর অনবদ্য অভিনয়ের জন্য তিনি সেরা অভিনেত্রী বিভাগে একাডেমি পুরস্কার লাভ করেন। বর্তমানে তিনি ও তাঁর স্বামী অ্যান্ড্রু আপটন সিডনি থিয়েটার কোম্পানিতে শৈল্পিক পরিচালক হিসেবে কর্মরত।

মূল অক্ষ বা শ্যাফট পালক ফলকের জন্য অনুদৈর্ঘ্য অক্ষ গঠন করে। এটা ক্যালামাস থেকে পুরোপুরি পৃথক। ক্যালামাস ফাঁপা ও অর্ধস্বচ্ছ; কিন্তু মূল অক্ষ শক্ত, নিবিড়, অস্বচ্ছ, অনুপ্রস্থচ্ছেদে প্রায় চারকোনা এবং পিথ কোষের গুচ্ছ দ্বারা ঘনভাবে পূর্ণ থাকে। মূল অক্ষের অন্তঃ বা অঙ্কীয় তলে সম্পূর্ণ দৈর্ঘ্য বরাবর খাদ উপস্থিত। এ খাদকে অ্যাম্বিলিকাল খাদ বলে।

স্টার ওয়ার্স ট্রিলজি এবং স্টার ওয়ার্স প্রিক্যুয়েল ট্রিলজি এর মোট ছয়টি ফিল্ম এর সবকটি অস্কার পুরস্কার এর জন্য বিভিন্ন বিভাগ এ মনোনিত হয় এবং বিভিন্ন বিভাগ জয়ী ও হয়। অস্কার এর সবথেকে সফল মুভি ফ্রাঞ্চাইজি গুলোর মধ্যে স্টার ওয়ার্স একটি। ২২ টি মনোনয়ন পেয়ে ৭ টি তে জয়ী এবং ৩ টি তে স্পেশাল এচিভমেন্ট পুরস্কার জিতে নেয় এটি। স্টার ওয়ার্স এর গিনেস ওয়ার্ল্ড রেকর্ড আছে বিশ্বের সবচেয়ে সফল বানিজ্যিক মুভি ফ্রাঞ্চাইজি হিসেবে। বানিজ্যিক সাফল্য সম্পর্কে ধারনা পেতে হলে এর বাজার মূল্য হিসেব করা যাক। ২০১২ সালে স্টার ওয়ার্স ফ্রাঞ্চাইজি এর মোট বাজার মূল্য ছিল ২,৪০,৮৭৫ কোটি ১১ লক্ষ ৬৫ হাজার টাকা যা বক্স অফিস মুনাফা থেকে শুরু করে ভিডিও গেমস এবং ডিভিডি বিক্রির মাধ্যমে অর্জিত।